CELEX: 62012TA0026
Language: sk
Date: 2015-06-25 00:00:00
Title: Vec T-26/12: Rozsudok Všeobecného súdu z 25. júna 2015 – PT Musim Mas/Rada („Dumping — Dovoz určitých mastných alkoholov a ich zmesí s pôvodom v Indii, Indonézii a Malajzii — Úprava — Článok 2 ods. 9 a ods. 10 písm. i) nariadenia (ES) č. 1225/2009 — Funkcie porovnateľné s funkciami zástupcu, ktorý vykonáva prácu za províziu — Jeden hospodársky subjekt — Zjavne nesprávne posúdenie — Zásada riadnej správy veci verejných — Rovnosť zaobchádzania a zákaz diskriminácie“)

10.8.2015   
            
            
               SK
            
            
               Úradný vestník Európskej únie
            
            
               C 262/16
            
         Rozsudok Všeobecného súdu z 25. júna 2015 – PT Musim Mas/Rada
   (Vec T-26/12) (1)
   
   ((„Dumping - Dovoz určitých mastných alkoholov a ich zmesí s pôvodom v Indii, Indonézii a Malajzii - Úprava - Článok 2 ods. 9 a ods. 10 písm. i) nariadenia (ES) č. 1225/2009 - Funkcie porovnateľné s funkciami zástupcu, ktorý vykonáva prácu za províziu - Jeden hospodársky subjekt - Zjavne nesprávne posúdenie - Zásada riadnej správy veci verejných - Rovnosť zaobchádzania a zákaz diskriminácie“))
   (2015/C 262/20)
   Jazyk konania: angličtina
   
      Účastníci konania
   
   
      Žalobkyňa: PT Perindustrian dan Perdagangan Musim Semi Mas (PT Musim Mas) (Medan, Indonézia) (v zastúpení: D. Luff, advokát)
   
      Žalovaná: Rada Európskej únie (v zastúpení: J.-P. Hix, splnomocnený zástupca, za právnej pomoci pôvodne G. Berrisch, advokát, a N. Chesaites, barrister, neskôr D. Geradin, advokát, a napokon E. McGovern, barrister)
   
      Vedľajší účastníci, ktorí v konaní podporujú žalovanú: Európska komisia (v zastúpení: M. França a A. Stobiecka-Kuik, splnomocnení zástupcovia), Sasol Olefins & Surfactants GmbH (Hamburg, Nemecko), a Sasol Germany GmbH (Hamburg) (v zastúpení: pôvodne V. Akritidis, advokát, a J. Beck, solicitor, neskôr V. Akritidis)
   
      Predmet veci
   
   Návrh na zrušenie vykonávacieho nariadenia Rady (EÚ) č. 1138/2011 z 8. novembra 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých mastných alkoholov a ich zmesí s pôvodom v Indii, Indonézii a Malajzii (Ú. v. EÚ L 293, s. 1), ako aj vykonávacieho nariadenia Rady (EÚ) č. 1241/2012 z 11. decembra 2012, ktorým sa mení a dopĺňa vykonávacie nariadenie (EÚ) č. 1138/2011 (Ú. v. EÚ L 352, s. 1)
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               PT Perindustrian dan Perdagangan Musim Semi Mas (PT Musim Mas) znáša vlastné trovy konania a je povinná nahradiť trovy konania Rady Európskej únie.
            
         
               3.
            
            
               Európska komisia znáša vlastné trovy konania.
            
         
               4.
            
            
               Sasol Olefins & Surfactants GmbH a Sasol Germany GmbH znášajú vlastné trovy konania.
            
         
      (1)  Ú. v. EÚ C 80, 17.3.2012.